
VISAGINO MIESTO APŠVIETIMO SISTEMOS MODERNIZAVIMO DARBŲ PRAMONĖS GATVĖJE, VISAGINO SAV.
TECHNINĖ SPECIFIKACIJA
2026 m. ______________ d.
Visaginas
1. Bendroji dalis
Visagino savivaldybės administracija (toliau – Užsakovas) planuoja atlikti Visagino miesto apšvietimo sistemos modernizavimo darbus Pramonės gatvėje, Visagino sav.
Pirkimo objektas – Visagino miesto apšvietimo sistemos modernizavimo darbai Pramonės g., Visagino sav. (toliau – Darbai).

2. Reikalavimai darbams:

Darbų metu numatoma modernizuoti esamą Pramonės gatvės apšvietimo tinklą.
Numatoma įrengti vieną naują apšvietimo valdymo spintą, įrengti ir modernizuoti požemines 0,4 kV kabelių linijas (KL) tarp atramų, kurių numeriai: Nr. TR-204-1, 1-2, 2-3, 3-4, 13-14, 14-15, 22-23, 23-24, 24-25, 34-35, 41-42, 42-43, 43-44, 44-10, 45-48. Esami kabeliai turi būti pakeisti naujomis požeminėmis kabelių linijomis, naudojant AXPK 4×16 mm² arba lygiavertį, ne mažesnio skerspjūvio, iki 1 kV įtampos kabelį, skirtą tiesti žemėje.
Kabeliai turi būti klojami esamoje trasoje ne mažesniame kaip 0,9 m gylyje. Požeminės 0,4 kV kabelių linijos kabelis privalo būti paklotas apsauginiame vamzdyje. Atvirose tranšėjose turi būti naudojami ne mažesnio kaip Ø60 mm skersmens apsauginiai vamzdžiai, o gatvių, įvažiavimų ir kitų dangų kirtimo vietose – HDPE Ø100 mm vamzdžiai, įrengiami uždaru būdu. Virš kabelių visame jų tiesimo ilgyje turi būti paklota įspėjamoji juosta „Kabelis“. Užpylus tranšėjas, gruntas turi būti tinkamai sutankintas, o pažeistos teritorijos ir dangos atkurtos iki buvusios būklės.
Visi kabelių galai turi būti tinkamai užpresuoti, pažymėti ir prijungti naudojant sertifikuotas kabelių movas, antgalius ir kontaktinius sujungimus.
Darbų metu numatoma demontuoti esamus natrio lempų 250 ir 100 W šviestuvus, ir juos pakeisti naujais LED gatvių šviestuvais. Numatoma naudoti esamas 8 m aukščio šviestuvų atramas. Atsižvelgiant į naujai įrengiamų šviestuvų tipą ir techninius parametrus, esamos gembės turi būti demontuojamos.
Naujai įrengiamų gatvės šviestuvų techniniai parametrai turi atitikti apšvietimo tinklo paskirtį, keliamus apšvietos reikalavimus ir techninius sprendinius. Gatvės šviestuvų techniniai parametrai nurodyti pridėtuose „Techniniuose parametruose ir reikalavimuose gatvės šviestuvams“.
Visos metalinės šviestuvų atramos, apšvietimo valdymo spinta ir kitos elektros įrenginių metalinės dalys turi būti įžemintos. Įžeminimo įrenginių varža turi atitikti galiojančių teisės aktų ir norminių dokumentų reikalavimus.
Naujai įrengtos ir modernizuotos apšvietimo linijos turi būti prijungtos prie esamos miesto apšvietimo valdymo sistemos „Citylight“, užtikrinant galimybę nuotoliniu būdu valdyti ir stebėti linijas.
Šviestuvų individualus valdymas valdikliais nenumatomas. Šviestuvų įjungimas ir išjungimas turi būti užtikrinamas per naujai įrengtą apšvietimo valdymo spintą.
Valdymo spinta turi būti tinkamai sukomplektuota ir prijungta, užtikrinant patikimą apšvietimo linijų valdymą bei jų integraciją į esamą miesto apšvietimo valdymo sistemą „Citylight“.
Taip pat turi būti atlikti visi būtini elektros įrenginių montavimo, prijungimo, paleidimo, derinimo ir elektrinių parametrų matavimo darbai, reikalingi saugiam ir tinkamam modernizuoto apšvietimo tinklo veikimui.
	Darbų apimtys:
	Darbų pavadinimas
	Mato vnt.
	Kiekis

	MEDŽIAGOS
	 
	 

	Apšvietimo valdymo spinta
	vnt.
	1

	65 W gatvės šviestuvas
	vnt.
	57

	Trumpikliai
	vnt.
	57

	HDPE d75 vamzdis
	m.
	200

	Gofruotas vamzdis d60
	m. 
	400

	Jėgos kabelis AXPK 4x16
	m
	660

	Kabelis CYKY 3x1,5
	m
	456

	Įžeminimo strypų komplektas
	kompl.
	57

	Gnybtų komplektas
	kompl.
	57

	Automatinis jungiklis 1PC6A
	vnt.
	57

	Juosta "Kabelis"
	m
	400

	DARBAI
	 
	 

	Šviestuvų demontavimas
	vnt.
	93

	Valdymo spintų demontavimas
	vnt.
	2

	Dvigubų gembių demontavimas
	vnt.
	36

	Viengubų gembių demontavimas
	vnt.
	21

	Apšvietimo valdymo spintos montavimas
	vnt.
	1

	Esamo gatvės (lauko) šviestuvo išjungimas, išjungiant įjungtą apsaugos prietaisą
	vnt.
	93

	Netranšėjinis vamzdžių 110 mm skersmens klojimas po gatvių ir kelių važiuojamąja dalimi neardant kelio dangos, kai gatvės ar kelio plotis iki 30 m, naudojant horizontalaus gręžimo įrenginius ir atkasant gruntą iš abiejų pusių, statybinių šiukšlių iki 0,5 m3 pakrovimas rankiniu būdu ir išvežimas
	m
	200

	1 m ilgio kabelių linijos tiesimas (tranšėjos 0,9 m gylio ir 0,5 m pločio iškasimas žaliuosiuose plotuose rankiniu būdu, tranšėjos dugno išlyginimas, akmenų ir statybinių šiukšlių šalinimas, PVC vamzdžio D 50 mm (lygiasienis, ≥2,5 mm sienelės storis) tiesimas tranšėjoje, kabelio AL 4x16 su dviguba PVC izoliacija, iki 1 kV (skirtas tiesti žemėje) tiesimas paklotame vamzdyje D 50 mm, kabelio užpylimas gruntu sutankinant gruntą visu ilgiu, signalinės juostos tranšėjoje virš pakloto kabelio 0,4 m gylyje nuo žemės paviršiaus klojimas, grunto užpylimas, statybinių šiukšlių pakrovimas rankiniu būdu ir išvežimas)
	m
	400

	Topografinės nuotraukos sudarymas
	kompl.
	1

	Atramos įžeminimo kontūro montavimas
	kompl.
	57

	Elektros kabelio galų įvėrimas į šviestuvų atramas ir kitus elektros įrenginius, padarant lankstų įvadą naudojant apsauginį vamzdžio D 50 mm 1,5 m
	vnt.
	40

	Keturių arba penkių gyslų kabelių, kai gyslų skerspjūvis 16 arba 25 mm2 , galų paruošimas įtampai iki 1kV, užpresuojant antgalius, naudojant galines movas („pirštines“), žymint kabelio gyslas spalvomis bei naudojant informacines lenteles (6 vnt. vienam kabeliui)
	vnt.
	20

	Kontaktinio sujungimo (400 V, 4 vietų, iki 25 mm2) montavimas atramoje naudojant kontaktinius sujungimus (400 V, 4 vietų, iki 25 mm2) ir kabelių gyslų prijungimas
	vnt.
	40

	LED tipų gatvės šviestuvų montavimas 7‒10 m aukštyje naudojant žmonių kėlimo mechanizmą prijungiant kabelį (tik darbai)
	vnt.
	57

	Kabelio CYKY 3x1,5 montavimas atramose
	m
	456

	Kabelių 4x16, 5x16 izoliacijos varžos matavimas megometru
	vnt.
	20

	Kabelių CYKY 3x1,5 izoliacijos varžos matavimas megometru
	vnt.
	456

	Sujungimo kontaktų varžos matavimas
	vnt.
	1864

	Esamo gatvės (lauko) šviestuvo įjungimas, įjungiant išjungtą apsaugos prietaisą
	vnt.
	57

	Šviestuvo atramos dangtelio sutvarkymas demontuojant dangtelį ir montuojant jį pakartotinai (tik darbai)
	vnt.
	57

	Derlingo paviršinio 10 cm storio sluoksnio atkūrimas virš užkastos 0,5 m pločio tranšėjos visu ilgiu atvežant juodžemį, įterpiant žolės 
sėklas į juodžemį
	m
	200



Apskaičiuojant Darbų kainą turi būti įskaičiuoti visi mokesčiai ir išlaidos (darbo sąnaudos, medžiagos, prekės, transportavimo išlaidos, mechanizmų panaudojimo išlaidos, šiukšlių bei metalo laužo utilizavimo išlaidos ir kt.).
 
Sutarčiai bus taikoma fiksuotos kainos kainodara.
Darbų atlikimo terminas – 180 kalendorinių dienų nuo sutarties įsigaliojimo dienos.
Apmokėjimas už tinkamai atliktus Darbus Užsakovas atsiskaito per 30 kalendorinių dienų nuo tinkamai įformintų ir visų apmokėjimui būtinų dokumentų gavimo dienos.
Apmokėjimas vykdomas pagal pasirašytą atliktų Darbų perdavimo–priėmimo aktą (forma F-2, 2 egz.), jo pagrindu išrašytą PVM sąskaitą faktūrą ir išlaidų apmokėjimo pažymą (forma F-3, 2 egz.).
Darbus atliekanti įmonė (toliau – Rangovas) prieš pradedant vykdyti darbus turi gauti leidimą vykdyti žemės kasinėjimo darbus viešojoje teritorijoje. 
Rangovas turi turėti teisę dirbti su veikiančiais elektros įrenginiais, į kuriuos yra įjungta įtampa iki 1000 V.
Vykdant Darbus būtina vadovautis galiojančiais Lietuvos Respublikos teisės aktais ir norminiais dokumentais, įskaitant:
· Elektros įrenginių įrengimo bendrąsias taisykles (EĮĮBT);
· Elektros linijų ir instaliacijos įrengimo taisykles (ELIĮT);
· Apšvietimo elektros įrenginių įrengimo taisykles (AEĮĮT);
· Elektros įrenginių relinės apsaugos ir automatikos įrengimo taisykles (EĮRAAĮT);
· Elektros tinklų apsaugos taisykles;
· Saugos eksploatuojant elektros įrenginius taisykles;
· STR 1.06.01:2016 „Statybos darbai. Statinio statybos priežiūra“;
· kitais galiojančiais Lietuvos Respublikos teisės aktais.
Visi darbai, medžiagos ir įranga, kurie yra būtini pilnai veikiančiai, saugiai ir tinkamai eksploatuojamai apšvietimo sistemai įrengti, laikomi Rangovo darbų apimties dalimi, nepriklausomai nuo to, ar jie aiškiai nurodyti techninėje specifikacijoje ar brėžiniuose.
Baigęs visus Darbus, Rangovas privalo:
Atlikti įrengtos elektros ir apšvietimo sistemos patikrą, bandymus ir matavimus:
· naujai nutiestų elektros kabelių izoliacijos varžos matavimus; 
· kontaktinių ir kitų elektros sujungimų varžos matavimus; 
· apsauginio įžeminimo varžos matavimus; 
· apsauginių grandinių patikrą; 
· visos įrengtos apšvietimo sistemos funkcinį bandymą; 
· „Citylight“ sistemos programavimo ir veikimo patikrą; 
Visi matavimai ir bandymai turi būti atliekami pagal galiojančius teisės aktus, normatyvinius techninius dokumentus, taikomus standartus, projekto sprendinius ir įrangos bei medžiagų gamintojų reikalavimus. Matavimus ir bandymus turi atlikti atitinkamą kvalifikaciją ir teisę atlikti tokius darbus turintys specialistai. Matavimų ir bandymų rezultatai turi būti įforminti atitinkamais dokumentais ir pateikti Užsakovui.
Prieš perduodamas Darbus Užsakovui, patikrinti ir įsitikinti, kad:
· faktiškai įrengti elektros tinklai, kabeliai, įrenginiai ir kiti sistemos elementai atitinka techninės specifikacijos reikalavimus; 
· įrengti kabeliai, įrenginiai ir kiti elementai yra tinkamai paženklinti; 
· visi sistemos elementai yra tinkamai ir pagal gamintojų reikalavimus sumontuoti bei prijungti; 
· visi sujungimai ir apsauginės grandinės yra tinkamai įrengti; 
· įrengta sistema yra tinkamai sukonfigūruota, išbandyta ir paruošta saugiai eksploatuoti; 
· „Citylight“ valdymo sistemos veikia pagal nustatytus funkcinius reikalavimus; 
· nėra nustatyta defektų, nebaigtų darbų ar kitų neatitikimų, galinčių turėti įtakos sistemos saugiam ir tinkamam eksploatavimui.
Atlikęs visus privalomus bandymus bei patikras, pakviesti Užsakovo atstovą į atliktų Darbų, įrengtos sistemos ir bandymų rezultatų patikrą bei perduoti Darbus Užsakovui.
Perduodamas Darbus, Rangovas privalo:
Pateikti Užsakovui šiuos dokumentus:
· naujai nutiestų elektros kabelių izoliacijos varžos matavimų protokolą; 
· elektros sujungimų varžos matavimų protokolą; 
· apsauginio įžeminimo varžos matavimų protokolą; 
· atliktų apsauginių grandinių patikros rezultatus; 
· funkcinio apšvietimo sistemos bandymo rezultatus; 
· „Citylight“ sistemos veikimo patikros rezultatus; 
· faktiškai įrengtų tinklų ir kitų požeminių elementų topografinę nuotrauką; 
· panaudotų medžiagų ir gaminių atitikties deklaracijas arba eksploatacinių savybių deklaracijas, įskaitant D100 skersmens HDPE vamzdžių, 50 mm vidinio skersmens PVC vamzdžių, užpresuojamų antgalių ir galinių movų dokumentus; 
· kitus įrenginių ir medžiagų dokumentus, jeigu jie numatyti teisės aktuose, taikomuose standartuose arba gamintojų reikalavimuose; 
· pasirašytą atliktų Darbų aktą. 
Visos panaudotos medžiagos, gaminiai ir įrenginiai, kuriems pagal taikomus teisės aktus yra privalomas CE ženklinimas, turi būti paženklinti CE ženklu ir turėti tai patvirtinančius dokumentus. 
Užsakovo reikalavimu Rangovas privalo pateikti įrenginių naudojimo, priežiūros, techninės priežiūros ir programavimo dokumentus, taip pat kitą informaciją ir dokumentaciją, reikalingą tinkamam ir saugiam įrengtos sistemos eksploatavimui. „Citylight“ sistemų atveju turi būti perduoti ir jų programavimo bei konfigūracijos duomenys, reikalingi tolesniam sistemos valdymui ir priežiūrai.
Jeigu atliekant apžiūrą, bandymus ar matavimus nustatomi defektai, neatitikimai, techninės specifikacijos nuostatoms, teisės aktų ar normatyvinių dokumentų reikalavimams arba gaunami neigiami bandymų ar matavimų rezultatai, Rangovas privalo savo lėšomis pašalinti nustatytus trūkumus ir, jei būtina, pakartotinai atlikti atitinkamus bandymus ir matavimus. Pakartotinių bandymų ir matavimų rezultatai taip pat turi būti įforminti protokolais ir pateikti Užsakovui.
Objektas laikomas užbaigtu tik tada, kai visi Darbai yra faktiškai užbaigti, atlikti ir teigiamai įvertinti visi privalomi bandymai ir matavimai, pašalinti visi nustatyti defektai ir neatitikimai, Užsakovui perduota visa reikalaujama dokumentacija, įrengta sistema perduota eksploatuoti ir Darbai priimti Užsakovo.
Garantiniai įsipareigojimai
Rangovas privalo suteikti garantiją visiems atliktiems Darbams, naujai sumontuotai (pakeistai) apšvietimo ir elektros įrangai bei panaudotoms medžiagoms. Garantiniai įsipareigojimai galioja visą nustatytą garantinį laikotarpį, nepriklausomai nuo Sutarties galiojimo termino pabaigos, įvykdymo ar nutraukimo.
Įrangai taikomas ne trumpesnis kaip gamintojo nustatytas garantinis terminas, o Darbams – ne trumpesnis kaip Lietuvos Respublikos civilinio kodekso 6.698 straipsnyje nustatytas terminas.
Minimalūs garantiniai terminai:
· naujai sumontuotiems LED šviestuvams – nemažiau 10 metų;
· kitai naujai sumontuotai apšvietimo ir elektros įrangai bei panaudotoms medžiagoms – 24 mėnesiai.
Garantijos laikotarpis skaičiuojamas nuo Darbų perdavimo–priėmimo akto pasirašymo dienos, o garantiniai terminai nurodomi šiame akte.
Kartu su Darbų perdavimo–priėmimo aktu Rangovas privalo pateikti įrangos ir medžiagų techninius bei garantinius dokumentus, įskaitant gaminių pasus, eksploatacinių ar techninių savybių deklaracijas, sertifikatus ir kitus atitiktį bei kokybę patvirtinančius dokumentus.
Garantiniu laikotarpiu nustatytus Darbų, įrangos ar medžiagų defektus, trūkumus, gedimus ar neatitikimus, atsiradusius ne dėl Užsakovo kaltės ar netinkamo eksploatavimo, Rangovas privalo savo lėšomis per Užsakovo nustatytą protingą terminą pašalinti arba, jei pašalinti neįmanoma, pakeisti nekokybišką įrangą ar medžiagas. Prireikus Rangovas savo lėšomis atlieka būtinus remonto, keitimo, derinimo, pakartotinius bandymus ir matavimus. Garantiniai įsipareigojimai vykdomi pagal Sutartį, teisės aktus ir gamintojo garantines sąlygas.
Aplinkos apsaugos reikalavimai
Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija) (toliau – Aprašas), 4.1. punktu: perkama prekė (LED šviestuvai) yra produktų sąraše ir jai taikomi aplinkos ministro patvirtinti minimalūs aplinkos apsaugos kriterijai, nurodyti Aprašo 2 priedo 28.1 papunktyje: „jeigu perkama LED (angl. Light Emitting Diode – šviesą skleidžiantis diodas) gatvių apšvietimo įranga, ji turi būti 100 proc. LED“.
Perkančioji organizacija atitiktį aplinkos apsaugos nurodytų kriterijų laikymosi įrodančių dokumentų reikalaus iš tiekėjo, pristatymo metu. Tiekėjas, atitiktį nustatytam aplinkosauginiam reikalavimui, turės pateikti:
	Minimalus aplinkos apsaugos kriterijus
	Atitiktį įrodantys dokumentai

	<...>LED (angl. Light Emitting Diode – šviesą skleidžiantis diodas) <...> turi būti 100 proc. LED
	Gamintojo techniniai dokumentai, kuriuose nurodytas siūlomo šviestuvo modelis ar kiti lygiaverčiai dokumentai



PRIDEDAMA. Techniniai parametrai ir reikalavimai gatvės šviestuvams, 1 lapas. 






Parengė: Visagino savivaldybės administracijos Vietinio ūkio valdymo ir statybos skyriaus vyriausiasis specialistas Olegas Beinia tel. +370 631 60 317, el. p. olegas.beinia@visaginas.lt.
PRIDEDAMA. 
Techniniai parametrai ir reikalavimai gatvės šviestuvams:
	Eil. Nr.
	Techniniai parametrai ir reikalavimai
	Dydis, sąlyga

	1
	Atitikimo CE reikalavimams deklaravimas
	EN 60598-1, EN 60598-2-3, EN 62262, IEC TR 62778
EN 55015:2013/A1:2015, EN 61000-3-2:2014, EN 61000-3-3:2013, EN61547:2009, EN 62493:2015

	2
	ES aukštos kokybės ženklas
	ENEC ir ENEC+, 

	3
	Gamintojo sertifikatai
	ISO 9001, ISO 14001, ISO 50001, Zhaga -D4i, DARKSKY

	4
	Atsparumas smūgiams
	IK 09

	5
	Atsparumas aplinkos poveikiui
	IP 66  

	6
	Apsaugos nuo elektros poveikio klasė
	II

	7
	Įtampa
	220-240V/50Hz±1%

	8
	Nominali galia
	Ne daugiau 65 W

	9
	Galios koeficientas (cos ᵠ)
	≥ 0,95, kai veikia 100 % režimu, ir ne mažiau 0,8, kai pritemdyta  50 % režimu

	10
	Šviesos koreliacinė temperatūra
	4000 K, ±10 %

	11
	Šviestuvo galutinis šviesos srautas
	Pagal skaičiavimus

	12
	Spalvų atgavos koeficientas
	CRI ≥ 70

	13
	Šviestuvo tarnavimo laikas
	≥ 100 000 val. (L95/B10)

	14
	Šviestuvo optinės dalies gaubtas
	Pagamintas iš grūdinto stiklo

	15
	Korpusas, jo konstrukcija
	Korpusas lygus be aušinimo briaunų, pagamintas iš lieto aliuminio, padengtas antikorozine danga, atsparus UV spinduliams, mechaniniams pažeidimams, nusidėvėjimui, trinčiai. Optikos gaubtas skaidrus, iš grūdinto stiklo. Konstrukcija neleidžia susidaryti oro garų kondensatui. Atidaromas iš apačios. Optinė sistemos dalis atskirta nuo maitinimo šaltinio dalies sandaria pertvara. Optinės sistemos modulį sudaro atskira uždara sandari erdvė su šviesos diodais, apsauginiu stiklu ir kitais elementais.  Šviestuvo korpuso viršuje ZHAGA kontaktų jungtis šviestuvo valdikliui įmontuoti.

	16
	Tvirtinimas
	Kombinuotas tvirtinimas prie atramos arba gembės, D60mm laikiklis,  Šviestuvo vertikalus reguliavimas:
nuo gembės – nuo -100⁰ iki +30⁰
nuo atramos – nuo -10⁰ iki +120⁰

	7
	Dažymas
	Milteliniu būdu

	18
	Spalva (RAL)
	Šviesiai pilka

	19
	Radijo trikdžiai
	Turi atitikti EMC reikalavimus

	20
	Atsparumas žaibui ir viršįtampiams
	≥ 10 kV maitinimo šaltinyje + ≥10kV papildomas SPD

	21
	Šviestuvo valdiklis
	PHILIPS,OSRAM, TRIDONIC, LG tipo  arba lygiaverčiai

	22
	Šviestuvų maitinimo šaltinis, bendrieji reikalavimai, funkcijos
	1. Skirtas LED šviestuvams išorės apšvietimui; 2. Privaloma apsauga nuo trumpojo sujungimo, perkaitimo, perkrovos ir apkrovos dingimo; 3. Įtampa  230V/50Hz; 4. Pritemdymo grafikas:
	Pradžios laikas, val.
	Pabaigos laikas, val.
	Šviesos srautas, %

	6:00
	21:00
	100

	21:00
	0:00
	70

	0:00
	4:00
	50

	4:00
	6:00
	70


5. Šviesos srauto kompensavimas (CLO); 6. Apsaugos klasė ne mažiau IP20; 7. Turi būti autonominio pritemdymo režimas, DALI (pagal protokolą IEC 62386-102).

	23
	Šviestuvo fotometriniai duomenys
	Fotometriniai duomenys DIALux, DIALux evo ar kitomis apšvietimo projektavimo programomis skaičiavimai.

	24
	Šviesos akinimo koeficientas
	Ne blogiau nei G*4 pagal LST EN13201-2:2016, pateikiami skaičiavimai DIALux ar pan. programa

	25
	Eksploatacinė aplinkos temperatūra
	-40°C iki + 55° C

	26
	Šviestuvų registracija
	Elektroninė šviestuvų registracija naudojant QR kodą, kurio pagalba pateikiami pagrindiniai parametrai. Kodas turi būti nuskaitomas bet kuriuo mobiliuoju įrenginiu su QR kodo nuskaitymo programa. Ant šviestuvų korpuso privalo būti QR ženklas.

	27
	Šviestuvo garantinis laikas:
	Ne mažiau 10 metai

	29
	CE ženklinimas
	Šviestuvai turi turėti CE ženklinimą.

	30
	Aplinkosauginė produkto deklaracija
	EPD (Produkto poveikio aplinkai Deklaracija)


Situacija šviesotechniniams skaičiavimams (šviestuvo montavimo aukštis 8 m).
* Rangovas prieš užsakant šviestuvus turi atlikti apšviestumo skaičiavimus su parinktais šviestuvais ir įsitikinti, kad apšviestumas atitinka normų reikalavimus. 

